
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 241 

28 Μαρτίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ημερομηνίας έναρξης λειτουργίας της Γενι¬ 
κής Γραμματείας Δημοσιονομικής Πολιτικής, ρύθμιση 
θεμάτων που αναφέρονται στη λειτουργία της και δια¬ 
πίστωση κατάργησης της Γ ενικής Γ ραμματείας Οικο¬ 
νομικής Πολιτικής και Συστημάτων . 1 

Καθορισμός των Τραπεζών και Πιστωτικών Ιδρυμάτων που 
συμμετέχουν στο νέο σύστημα πληρωμής των αποδο¬ 
χών των υπαλλήλων του Υπουργείου Οικονομικών. .. 2 
Τροποποίηση της 513875/122/20.7.94 Υπουργικής Από¬ 
φασης «Αναπροσαρμογή εγγυήσεων των Τουρισπκών 
Γραφείων που ορίζονται στην παρ. ιδ του άρθρου 5 του 

Ν. 393/76». 3 

Αναγνώριση φορέων που τηρούν ή καταρτίζουν γενεαλο¬ 
γικά βιβλία βοοειδών αναπαραγωγής καθαρής φυλής 
και εφαρμόζουν πρόγραμμα γενετικής βελτίωσης ή 

διάσωσης - διατήρησης σπάνιων φυλών αυτών. 4 

Καθορισμός των δικαιολογητικών και των λεπτομερειών 
της διαδικασίας χορήγησης και συνέχισης καταβολής 
των επιδομάτων και της ισόβιας σύνταξης στην πολύτε¬ 
κνη μητέρα που προβλέπονται από τις διατάξεις του 
άρθρου 63 του Ν. 1892/1990, όπως συμπληρώθηκαν 
με τις διατάξεις των άρθρων 2 και 3 του Ν. 2163/1993 
μετά και την τροποποίησή τους με τις διατάξεις του άρ¬ 
θρου 39 του Ν. 2459/1997 και του Ν. 2470/97 .... 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2020547/2735/0004 Π) 

Καθορισμός ημερομηνίας έναρξης λειτουργίας της Γενικής 
Γραμματείας Δημοσιονομικής Πολιτικής, ρύθμιση θεμά¬ 
των που αναφέρονται στη λειτουργία της και διαπίστωση 
κατάργησης της Γενικής Γραμματείας Οικονομικής Πολι¬ 
τικής και Συστημάτων. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) Των άρθρων 25 και 26 του Ν. 1558/86 «Κυβέρνηση και 
Κυβερνητικά Όργανα» (Α' 137). 

β) Του άρθρου 1 παρ. 2 του Ν. 2343/95 «Αναδιοργάνωση 
υπηρεσιών του Υπουργείου Οικονομικών και άλλες διατάξεις» 
(Α’ 211). 

γ) Του άρθρου 32 του Ν. 1828/89 «Αναμόρφωση της φορο¬ 
λογίας εισοδήματος και άλλες διατάξεις» (Α 2) όπως τροπο¬ 


ποιήθηκε με την παρ. 3 του άρθρου 19 του Ν. 2443/96 (Α 
265). 

δ) Του άρθρου 27 του Ν. 2081/92 «Ρύθμιση του θεσμού 
των Επιμελητηρίων κ.λπ.» (Α' 154). 

ε) Του Π.Δ. 516/91 «Σύσταση Γ ενικής Γ ραμματείας Οικο¬ 
νομικής Πολιτικής και Συστημάτων στο Υπουργείο Οικονομι¬ 
κών» (Α' 199). 

στ) Του Π.Δ. 37/97 «Οργάνωση - Αρμοδιότητες της Γενι¬ 
κής Γραμματείας Δημοσιονομικής Πολιτικής» (Α' 37). 

ζ) Του Π.Δ. 284/88 «Οργανισμός Υπουργείου Οικονομι¬ 
κών» (Α’ 128) όπως ισχύει. 

2. Την υφιστάμενη ανάγκη καθορισμού ημερομηνίας έναρ¬ 
ξης λειτουργίας της Γ ενικής Γραμματείας Δημοσιονομικής 
Πολιτικής, ρύθμισης θεμάτων που αναφέρονται στη λετιουρ- 
γία της Γενικής Γραμματείας αυτής και κατάργησης της Γ ενι¬ 
κής Γραμματείας Οικονομικής Πολιτικής και Συστημάτων, 
αποφασίζουμε: 

1. Καθορίζουμε ως ημερομηνία έναρξης λειτουργίας της 
Γενικής Γραμματείας Δημοσιονομικής Πολιτικής του Υπουρ¬ 
γείου Οικονομικών την 1η Απριλίου 1997. 

Η λειτουργία των Υπηρεσιών: α) Τράπεζας Δημοσιονομικών 
δεδομένων, β) υπηρεσίας Έρευνας και Ελέγχου Τιμών και γ) 
Μονάδας Επιστημονικής Τεκμηρίωσης και Ανάλυσης της 
ανωτέρω Γενικής Γραμματείας, αρχίζει μετά την ισχύ των δια¬ 
τάξεων του Π.Δ/τος, περί καθορισμού της διάρθρωσης και 
των αρμοδιοτήτων των υπηρεσιών αυτών (παρ. 10 άρθρ. 1 Ν. 
2343/95). 

2. Διαπιστώνουμε την κατάργηση από την ανωτέρω ημερο¬ 
μηνία της Γενικής Γραμματείας Οικονομικής Πολιτικής και 
Συστημάτων του Υπουργείου Οικονομικών, σύμφωνα με τις 
διατάξεις της παρ. 3 του άρθρου 1 του Ν. 2343/95 (Α' 211). 

3. Ορίζουμε όπως ο Γενικός Γραμματέας Δημοσιονομικής 
Πολιτικής, έχει την ευθύνη για την εύρυθμη λειτουργία όλων 
των Υπηρεσιών της Γ ενικής Γ ραμματείας και ασκεί τις αρμο¬ 
διότητες που πηγάζουν από τις διατάξεις νόμων ή που του 
ανατίθενται κάθε φορά με σχετικές πράξεις. 

4. Όλες οι διοικητικές πράξεις - έγγραφα που υπογράφο¬ 
νται από τον Υπουργό ή τον Υφυπουργό Οικονομικών, προ¬ 
σκομίζονται στο Γραφείο του Γενικού Γραμμστέα Δημοσιονο¬ 
μικής Πολιτικής ο οποίος και προσυπογράφει αυτά, πλην 
εκείνων που προσυπογράφονται από τον Ειδικό Γραμματέα 
θησαυροφυλακίου και Προϋπολογισμού. 

5. Από τις διατάξεις της απόφασης αυτής δεν προκαλείται 
δαπάνη σε βάρος του Κρατικόύ Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Μαρτίου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

- 4 - 

Αριθ. 2020401/2513/0022 ( 2 ) 

Καθορισμός των Τραπεζών και Πιστωτικών Ιδρυμάτων που 

συμμετέχουν στο νέο σύστημα πληρωμής των αποδοχών 

των υπαλλήλων του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 
Έχοντας υπόψη: 

1. Το άρθρο 1 παρ. 1,3,5 και 6 του Ν. 2303/95 «περί πλη¬ 
ρωμής αποδοχών δημοσίων υπαλλήλων μέσω τραπεζικού συ¬ 
στήματος και άλλες διατάξεις». 

2. Το άρθρο 28 παρ. 3 του Ν.Δ. 2362/95 «περί Δημοσίου 
Λογιστικού ελέγχου των δαπανών του Κράτους και άλλες δια¬ 
τάξεις». 

3. Την αριθ. 1107147/1239/006α74.10.96 απόφαση του 
Υπουργού Οικονομικών περί ανάθεσης αρμοδιοτήτων στον 
Υφυπουργό Νικόλαο Χριστοδουλάκη. 

4. Το γεγονός ότι από τις διατάξεις της παρούσας Απόφα¬ 
σης, προκαλεϊται δαπάνη σε βάρος του Κρατικού Προϋπολο¬ 
γισμού ύψους επτά εκατομμυρίων - 7.000.000 δρχ. περίπου, 
για το τρέχον οικονομικό έτος και δεκατέσσερα εκατομμύρια 
- 14.000.000 δρχ. περίπου για καθένα από τα επόμενα οικο¬ 
νομικά έτη, όπου θα καλυφθεί από τις πιστώσεις του Προϋπο¬ 
λογισμού του Υπουργείου Οικονομικών (Ειδ. Φορ. 23/140 
ΚΑΕ-0873), αποφασίζουμε: 

θέτουμε σε εφαρμογή από 27.6.1997 το νέο σύστημα 
πληρωμής των αποδοχών των υπαλλήλων του Υπουργείου Οι¬ 
κονομικών μέσω τραπεζών, καθώς επίσης και των υπαλλήλων 
του Μ.Τ.Π.Υ. και Τ.Π. και Δ. 

Καθορίζουμε τις κατωτέρω τράπεζες και τα πιστωτικά ιδρύ¬ 
ματα που συμμετέχουν στη διαδικασία πληρωμής των αποδο¬ 
χών των υπαλλήλων του Υπουργείου Οικονομικών, σύμφωνα 
με τους όρους των προσφορών τους. 


α/α ΟΝΟΜΑΣΙΑ ΤΡΑΠΕΖΑΣ 


1. ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ 

2. ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ 

3. ΕΜΠΟΡΙΚΗ ΤΡΑΠΕΖΑ ΕΛΛΑΔΟΣ 

4. ΙΟΝΙΚΗ « ΛΑΪΚΗ ΤΡΑΠΕΖΑ ΕΛΛΑΔΟΣ 

5. ΤΡΑΠΕΖΑ ΕΡΓΑΣΙΑΣ 

6. ΕΘΝΙΚΗ ΚΤΗΜΑΤΙΚΗ ΤΡΑΠΕΖΑ ΕΛΛΑΔΟΣ 

7. ΤΡΑΠΕΖΑ ΜΑΚΕΔΟΝΙΑΣ - ΘΡΑΚΗΣ 

8. ΤΡΑΠΕΖΑ ΑΤΤΙΚΗΣ 

9. ΙΝΤΕΡΜΠΑΝΚ ΕΛΛΑΔΟΣ 

10. ΕΓΝΑΤΙΑ ΤΡΑΠΕΖΑ 

11. ΤΡΑΠΕΖΑ ΑΜΕΡΙΟΑΝ ΕΧΡΗΕ83 

12. ΤΡΑΠΕΖΑ ΠΕΙΡΑΙΩΣ 

13. ΑΣΠΙΣ ΣΤΕΓΑΣΤΙΚΗ ΤΡΑΠΕΖΑ 

14. ΤΡΑΠΕΖΑ ΚΥΠΡΟΥ 

15. ΤΡΑΠΕΖΑ ΚΡΗΤΗΣ 

16. ΟΙΤΙΒΑΝΚ 3.Α 

17. ΔΩΡΙΚΗ ΤΡΑΠΕΖΑ 

18. ΤΡΑΠΕΖΑ ΠΙΣΤΕΩΣ 

19. ΤΡΑΠΕΖΑ ΧΙΟΥ 

20. ΤΑΜΕΙΟ ΠΑΡΑΚΑΤΑΘΗΚΩΝ & ΔΑΝΕΙΩΝ 


Οι όροι συμμετοχής αυτών, ο χρόνος και ο τρόπος πίστω¬ 
σης των λογαριασμών των δικαιούχων και η μεταφορά των 
πληρωτέων ποσών στις τράπεζες και τα πιστωτικά ιδρύματα, 
έχουν ως ακολούθως: 

1. Προϋποθέσεις έναρξης ισχύος. 

α) Ανοιγμα τραπεζικών λογαριασμών δικαιούχων. 

Οι δικαιούχοι θα ανοίξουν τραπεζικό λογαριασμό, τρεχού¬ 
μενο ή ταμιευτηρίου σε μία εκ των τραπεζών, στην οποία θα 


πραγματοποιείται η κατάθεση των αποδοχών τους. Σε κάθε 
περίπτωση παράλειψης της ανωτέρω ενέργειας εκ μέρους 
των υπαλλήλων, το Υπουργείο υποχρεούται να ανοίξει το ίδιο 
τραπεζικούς λογαριασμούς υπέρ αυτών. 

Οι αποδοχές θα αρχίσουν να καταβάλλονται στους δικαιού¬ 
χους μέσω του συστήματος, εφόσον συντρέχουν σωρρευτικά 
οι εξής προϋποθέσεις: α) γνωστοποίηση εκ μέρους του 
Υπουργείου προς τη ΔΙΑΣ Α.Ε. {«ΔΙΑΤΡΑΠΕΖΙΚΑ ΣΥ¬ 
ΣΤΗΜΑ») των στοιχείων των δικαιούχων και των τραπεζικών 
λογαριασμών τους και β) επιβεβαίωση της ορθότητας και πλη¬ 
ρότητας των στοιχείων αυτών από τις τράπεζες (π.χ. ταύτιση 
φυσικού προσώπου με λογαριασμό), 
β) Συμμετοχή τραπεζών. 

Σε περίπτωση που Τράπεζα της ΔΙΑΣ Α.Ε,, πέραν των συμ- 
βαλλομένων, επιθυμεί την είσοδό της στο σύστημα, μετά την 
έναρξη ισχύος της σύμβασης που θα ακολουθήσει, θα γνω¬ 
στοποιεί αυτό στη ΔΙΑΣ τρεις τουλάχιστον μήνες προ της επι¬ 
θυμούμενης ημερομηνίας προσχώρησής της. Η είσοδός της 
θα πραγματοποιείται με την εκ μέρους της υπογραφής σύμ¬ 
βασης προσχώρησης, με την οποία θα αποδέχεται ανεπιφύ¬ 
λακτα τους όρους της σύμβασης που θα ακολουθήσει και υπό 
την προϋπόθεση προηγούμενης έκδοσης σχετικής απόφα¬ 
σης του Υπουργού Οικονομικών, σύμφωνα με την παρ. 3 του 
άρθρου 1 του Ν. 2303/95. 
γ) Εξουσιοδοτήσεις - Εντολές Πληρωμών. 

Το Υπουργείο Οικονομικών και ειδικότερα η αρμόδια Διεύ¬ 
θυνση 24η Λογαριασμών του Δημοσίου, δίνει στην Τράπεζα 
της Ελλάδος εντολή χρέωσης του λογαριασμού του Δημοσίου 
(200/Ε.Δ. - Συγκέντρωση Εισπράξεων και Πληρωμών) που 
τηρείται στο Κεντρικό της Κατάστημα, για τη μεταφορά σε πί¬ 
στωση των λογαριασμών των τραπεζών (610) των απαιτούμε- 
νων καθαρών ποσών για την πληρωμή της μισθοδοσίας των 
υπαλλήλων. 

Το Υπουργείο παρέχει στη ΔΙΑΣ εξουσιοδότηση όπως, 
μετά την παραλαβή των μαγνητικών αρχείων από το ΚΕΠΥΟ 
και σύμφωνα με τα αρχεία αυτά, δίδει στις τράπεζες εντολή 
για πίστωση των τραπεζικών λογαριασμών των δικαιούχων 
υπαλλήλων. 

Η ΔΙΑΣ Α.Ε., μόλις λάβει μήνυμα, επιστρεφόμενης συναλ¬ 
λαγής από την πωλήτρια τράπεζα, θα φροντίζει για την επι¬ 
στροφή στο λογαριασμό του Ελληνικού Δημοσίου (200/1) των 
ποσών που για οποιοδήποτε λόγο δεν πιστώθηκαν στους λο¬ 
γαριασμούς τω δικαιούχων υπαλλήλων. 

2. Ημερομηνίες μισθοδοσίας. 

Η καταβολή των αποδοχών θα γίνεται, υπό τις προϋποθέ¬ 
σεις και τους όρους της σύμβασης που θα ακολουθήσει, την 
27η και 13η ημέρα εκάστου μήνα, ή εάν οι ημέρες αυτές είναι 
αργίες, την αμέσως προηγούμενη εργάσιμη ημέρα και υπό 
την προϋπόθεση τήρησης της παραγράφου β του επομένου 
άρθρου. Η πληρωμή των αποδοχών του πρώτου 1 δνθημέρου 
του μηνάς Ιουλίου 1997, σε εφαρμογή της απόφασης αυτής, 
θα γίνει στις 27 Ιουνίου 1997. 

3. Αμοιβή ΔΙΑΣ και Τραπεζών, 
α) ΔΙΑΣ 

Το Υπουργείο Οικονομικών θα καταβάλλει αμοιβή στη ΔΙΑΣ 
για τις υπηρεσίες που αυτή του παρέχει στα πλαίσια λειτουρ¬ 
γίας του Συστήματος. Η αμοιβή της ΔΙΑΣ θα ανέρχεται σε 
δραχμές 20 πλέον Φ.Π.Α. ανά συναλλαγή. 

Ο τρόπος πληρωμής της ΔΙΑΣ θα αναφέρεται στη σύμβαση 
που θα ακολουθήσει. 

β) Τραπεζών. 

Τα ποσά της μισθοδοσίας θα διατίθενται στις τράπεζες με 
ημερομηνία αξίας (νείευή 7 ήμερων, ήτοι η κατάθεση των πο¬ 
σών αυτών θα γίνεται στις τράπεζες εΗτά πλήρεις ημερολο¬ 
γιακές ημέρες πριν την ημερομηνία πίστωσης των λογαρια- 

σμών των δικαιούχων. Σε περίπτωση που η ημερομηνία αξίας 
συμπίπτει με αργία, η πίστωση των λογαριασμών 610 των τρα¬ 
πεζών θα γίνεται την αμέσως προηγούμενη εργάσιμη ημέρα. 

4. Διάρκεια ισχύος της αρχικής σύμβασης - Παράταση - Κα¬ 
ταγγελία. 

Η ισχύς της προβλεπόμενης σύμβασης, που θα ακολουθή¬ 
σει μετά τη δημοσίευση της παρούσας, η οποία θα υπογράφει 
από το Υπουργείο Οικονομικών, τη ΔΙΑΣ Α.Ε. (Διατραπεζικά 
Συστήματα) και την Ένωση Ελληνικών Τραπεζών, θα έχει 
διάρκεια από την 27.6.1997 μέχρι 31.12.1999. 

Με την πάροδο του παραπάνω χρονικού διαστήματος, η 
σύμβαση θα παρατείνεται αυτόματα γιο νέα περίοδο δύο (2) 
ετών ή για αόριστο χρόνο, εκτός, εάν το Υπουργείο Οικονομι¬ 
κών ειδοποιήσει εγγράφως της ΔΙΑΣ, τρεις τουλάχιστον μή¬ 
νες πριν από τη λήξη της παραπάνω περιόδου ότι δεν επιθυ¬ 
μεί την παράταση της σύμβασης. 

Οι συμβαλλόμενοι θα μπορούν οποτεδήποτε να καταγγεί¬ 
λουν τη σύμβαση για σπουδαίο λόγο. Τέτοιο λόγο θα αποτε¬ 
λούν ενδεικτικά η παραβίαση των όρων της σύμβασης. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 26 Μαρτίου 1997 

ο ΥΦΥΠΟΥΡΓΟΙ 

ΝΙΚ. ΧΡΙΣΤΟΔΟΥΛΑΚΗΣ 
-*- 

Αριθ. Τ/1130 (3) 

Τροποποίηση της 513875/122/20.7.94 Υπουργικής Απόφα¬ 
σης «Αναπροσαρμογή εγγυήσεων των Τουριστικών Γρα¬ 
φείων που ορίζονται στην παρ. ιδ του άρθρου 5 του Ν. 

393/76». 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 393/76 (ΦΕΚ199Α776) «Περί ιδρύ- 
σεως και λειτουργίας Τουριστικών Γραφείων». 

2. Τις διατάξεις του άρθρ. 6 παρ. 10 του Ν. 2160/93 (ΦΕΚ 
118Α793) «Ρυθμίσεις για τον Τουρισμό και άλλες διατά¬ 
ξεις*. 

3. Τις διατάξεις του άρθρου 27 του Ν. 2081/92 (ΦΕΚ 
154Α792). 

4. Τις διατάξεις του Π.Δ. 27/96 (ΦΕΚ 19Α796) «Συγχώ¬ 
νευση των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυξης». 

5. Το Π.Δ. 377/96 (ΦΕΚ 244Α796) «Διορισμός Υπουργών, 
Αναπληρωτή Υπουργού και Υφυπουργών». 

6. Την με αριθ. 513875/122/20.7.94 (ΦΕΚ 588Β/94) Υ.Α. 
«Αναπροσαρμογή των εγγυήσεων Τουρ/κών Γραφείων που 
ορίζονται στην παρ. ιδ του άρθρου 5 του Ν. 393/76». 

7. Το με αριθ. 522502/17.3.97 έγγραφο του Ε.Ο.Τ. 

8. Το με αριθ. 1235/31.10.96 έγγραφο του Δήμου Μεγ. 
Χωριού Τήλου Δ ωδ/νήσου. 

9. Την ανάγκη περιορισμού του ποσού της εγγυητικής επι¬ 
στολής που καταθέτουν στον Ε.Ο.Τ. τα Γραφεία Γενικού και 
Εσωτερικού Τουρισμού της νήσου Τήλου, καθώς και όλων 
των παραμεθόριων νησιών με μικρό αριθμό κατοίκων, λόγω 
της απομεμακρυσμένης θέσης τους και με στόχο την εξυπη¬ 
ρέτηση των λιγοστών κατοίκων και των επισκεπτών τους, 
αποφασίζουμε: 

1. Προσθέτουμε περίτωση γ στην παραγρ. 1 της με αριθ. 
513875/94 Υπουργικής Απόφασης ως εξής: 

γ. Αναπροσαρμόζουμε, κατ' εξαίρεση, για τη νήσο Τήλο, 
καθώς και για όλα τα παραμεθόρια νησιά της Ελλάδος, που 
έχουν μέχρι 400 κατοίκους, τις εγγυήσεις υπέρ. Ε.Ο.Τ. που 
καταθέτουν τα Γ ραφεία Γ ενικού και Εσωτερικού Τουρισμού, 


σύμφωνα με το άρθρο 5 παρ. ιδ του Ν. 393/76, προκειμένου 
να λάβουν Ειδικό Σήμα Λειτουργίας: 

1. στο ποσό των 2.000.000 δρχ. για τα Γραφεία Γενικού 
Τουρισμού και 

II. στο ποσό του 1.000.000 δρχ. για τα Γ ραφεία Εσωτερικού 
Τουρισμού, εφόσον δεν διαθέτουν υποκαταστήματα Τουρι¬ 
στικού Γ ραφείου αε άλλη περιοχή της χώρας. 

2. Κατά τα λοιπά ισχύει η με αριθ. 513875/94 Υπουργική 
Απόφαση όπως αυτή συμπληρώθηκε με την αριθ. 512476/ 
4.3.96 Υπουργική Απόφαση. 

3. Από τις διατάξεις της παρούσας απόφασης δεν προκα- 
λεΐται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μαρτίου 1997 

Η ΥΠΟΥΡΓΟΙ 

ΒΑΣΩ ΠΑΠΑΝΔΡΕΟΥ 

-φ- 

Αριθ. 303082 (4) 

Αναγνώριση φορέων που τηρούν ή καταρτίζουν γενεαλογικά 
βιβλία βοοειδών αναπαραγωγής καθαρής φυλής και εφαρ¬ 
μόζουν πρόγραμμα γενετικής βελτίωσης ή διάσωσης - δια¬ 
τήρησης σπάνιων φυλών αυτών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. α. Τις διατάξεις του άρθρου 6 του Ν.Δ. 185/73 (Α' 262) 
«περί μέτρων βελτίωσης της κτηνοτροφίας», όπως αντικστα- 
στάθηκε με το άρθρο 32 του Ν. 1845/89 «ανάπτυξη και αξιο¬ 
ποίηση της αγροτικής έρευνας και τεχνολογίας, δασοπρο¬ 
στασίας και άλλες διατάξεις» (Α’ 102). 

β. Του άρθρου 29Α του Ν. 1558/1986 «Κυβέρνηση και Κυ¬ 
βερνητικά όργανα» (Α’ 134), όπως αυτό προστέθηκε με το 
άρθρο 27 του Ν. 2081/1992 (Α’ 154). 

2. Την απόφαση 84/247/ΕΟΚ της Επιτροπής της 27ης 
Απριλίου 1984 «για καθορισμό των κριτηρίων αναγνώρισης 
των οργανώσεων και ενώσεων κτηνοτρόφων που τηρούν ή 
καταρτίζουν γενεαλογικά βιβλία για τα βοοειδή αναπαραγω¬ 
γής καθαρόαιμου γένους» (Ε.Ε. αριθ. ί. 125/58, της 12.5.84). 

3. Την αριθ. 358731/1996 κοινή απόφαση του Πρωθυ¬ 
πουργού και του Υπουργού Γεωργίας. 

4. Το γεγονός ότι από τις διατάξεις της παρούσας απόφα¬ 
σης δεν προκαλεϊται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο 1 

Σκοπός 

Σκοπός της παρούσας απόφασης είναι ο καθορισμός των 
κριτηρίων και της διαδικασίας αναγνώρισης και εποπτείας 
των φορέων, που καταρτίζουν ή/και τηρούν γενεαλογικά βι¬ 
βλία βοοειδών καθαρής φυλής και εφαρμόζουν πρόγραμμα 
βελτίωσης ή διάσωσης - διατήρησης σπάνιων φυλών αυτών. 

’ΑΡΘρο 2 

1. Με τον όρο «φορείς αναπαραγωγής καθαρής φυλής» νο¬ 
ούνται: 

α. η κραπκή αρχή που είναι υπεύθυνη για τη γενετική βελτί¬ 
ωση ή τη διατήρηση της ποικιλομορφίας των αγροτικών ζώων 
β. οι οργανώσεις ή ενώσεις εκτροφέων που ιδρύθηκαν και 
λειτουργούν σύμφωνα με την ισχύουσα νομοθεοία, εφαρμό¬ 
ζουν προγράμματα βελτίωσης των αγροτικών ζώων ή διατή¬ 
ρησης σπάνιων φυλών αυτών και αναγνωρίζονται σύμφωνα με 
την παρούσα. 

2. Η αρμοδιότητα των οργανώσεων ή ενώσεων αναπαραγω¬ 
γής βοοειδών να υλοποιούν προγράμματα βελτίωσης ή διά¬ 
σωσης - διατήρησης του γενετικού υλικού βοοειδών, να τη¬ 
ρούν ή να καταρτίζουν γενεαλογικά βιβλία και να διακινούν το 

γενετικό υλικό αυτών αναγνωρίζεται με απόφαση της Επιτρο¬ 
πής Αναγνώρισης. 

Αρθρο 3 

Κριτήρια αναγνώρισης 

Προκειμένου ν' αναγνωριστεί μία οργάνωση ή ένωση 
εκτροφέων που τηρεί ή καταρτίζει γενεαλογικά βιβλία μιας 
φυλής βοοειδών καθαρής φυλής και εφαρμόζει πρόγραμμα 
βελτίωσης ή διάσωσης - διατήρησης σπάνιων φυλών, ως φο¬ 
ρέας αναπαραγωγής καθαρής φυλής πρέπει: 

α. Να διαθέτει νομική προσωπικότητα σύμφωνα με την 
ισχύουσα νομοθεσία. 

β. Να διαθέτει καταστατικό στο οποίο προβλέπεται η εφαρ¬ 
μογή προγράμματος γενετικής βελτίωσης ή διατήρησης της 
φυλής. 

γ. Το καταστατικό της να απαγορεύει τη διακριτική μεταχεί¬ 
ριση μεταξύ των μελών. 

δ. Να δέχεται ως μέλος της κάθε εκτροφέα ο οποίος έχει 
καθαρόαιμα ζώα της φυλής και επιθυμεί να γίνει μέλος εφό¬ 
σον παρέχεται η δυνατότητα πραγματοποίησης του ελέγχου 
αποδόσεων. 

ε. Να διαθέτει κανονισμό αναπαραγωγής, βελτίωσης ή δια¬ 
τήρησης του γενετικού επιπέδου των ζώων, στον οποίο καθο¬ 
ρίζονται: 

• ο βελτιωτικός στόχος 

• το σύστημα αναγνώρισης των ζώων 

• το σύστημα καταγραφής στα γενεαλογικά βιβλία 

• το σύστημα χρησιμοποίησης των στοιχείων του ελέγχου 
αποδόσεων κ.ά. ζωοτεχνικών στοιχείων για την εκτίμηση της 
γενετικής αξίας των ζώων 

• τα γνωρίσματα (δίβηάβτάε) της φυλής 

• ο διαχωρισμός του γενεαλογικού βιβλίου στην περίπτωση 
που υπάρχουν περισσότεροι τρόποι ταξινόμησης και εγγρα¬ 
φής των ζώων. 

στ. Να διαθέτει την απαραίτητη οργάνωση και υποδομή για 
την πραγματοποίηση των αναγκαίων ελέγχων απόδοσης και 
την τήρηση των γενεαλογικών βιβλίων. Επιπλέον να παρέχει 
στην αρμόδια αρχή του Υπουργείου Γεωργίας που ασκεί την 
εποπτεία, αποδεικτικά στοιχεία σχετικά με: 

• την αποτελεσματικότητα της λειτουργίας της οργάνωσης ή 
της ένωσης 

• την κατοχή επαρκούς αριθμού ζώων αναπαραγωγής για την 
πραγματοποίηση προγράμματος βελτίωσης ή την εξασφάλιση 
της διατήρησης της φυλής 

• την ικανότητα να χρησιμοποιεί τα σχετικά με τις αποδόσεις 
των ζώων στοιχεία για την πραγματοποίηση του προγράμμα¬ 
τος βελτίωσης ή διατήρησης της φυλής. 

ζ. Το πρόγραμμα επιλογής και χρησιμοποίησης των ζώων 
αναπαραγωγής, που εφαρμόόζει, να είναι τέτοιο ώστε: 

• να βελτιώνεται ή τουλάχιστον να διατηρείται η ικανότητα 
απόδοσης των ζώων 

• να αυξάνεται το οικονομικό αποτέλεσμα της εκτροφής και 

• τα ζωοκομικά προϊόντα που παρέχονται να ανταποκρίνονται 
στις απαιτήσεις του καταναλωτικού κοινού και τις προδιαγρα¬ 
φές που ορίζονται από τις κείμενες διατάξεις. 

η. Το πρόγραμμα βελτίωσης ή διάσωσης - διατήρησης σπά¬ 
νιων φυλών που εφαρμόζει δεν πρέπει να παρεμποδίζει τα 
εθνικά προγράμματα βελτίωσης ή άλλων ήδη αναγνωρισμέ¬ 
νων φορέων αναπαραγωγής καθαρής φυλής, καθώς και τα 
προγράμματα διάσωσης - διατήρησης σπάνιων φυλών ή πλη¬ 
θυσμών βοοειδών με ιδιαίτερο ενδιαφέρον. 

Αρθρο 4 

Ανάκληση και λήξη της αναγνώρισης 

1. Η αναγνώριση ως φορέα αναπαραγωγής καθαρής φυλής 
ανακαλείται με απόφαση της Επιτροπής Αναγνώρισης όταν: 

α. τα αποτελέσματα της εφαρμογής του προγράμματος για 
το οποίο αναγνωρίστηκε ο φορέας είναι ανεπαρκή 


β. έπαυσε να πληρούται έστω και ένα από τα κριτήρια ανα¬ 
γνώρισης ή δεν τηρείται έστω μία από της υποχρεώσεις που 
ανέλαβε ο αναγνωρισμένος φορέας με τη σύμβαση που υπέ¬ 
γραψε. 

γ. δεν παρέχεται πλέον η εγγύηση για τη συνέχιση του προ¬ 
γράμματος. 

2. Η αναγνώριση λήγει αυτοδικαίως όταν εκπνεύσει ο σκο¬ 
πός για τον οποίο έγινε. 

Άρθρο 5 

Σύσταση και λειτουργία Επιτροπής Αναγνώρισης 

1. Συστήνεται σε καθένα από τα πέντε Γενετικής Βελτίω¬ 
σης Ζώων (Κ.Γ.Β.Ζ.) Αθηνών, Ιωαννίνων, Καρδίτσας, Διαβα¬ 
τών Θεσσαλονίκης και Δράμας, πρωτοβάθμια Αναγνώρισης η 
οποία απαρτίζεται από τρία (3) μέλη, 

α. τον προϊστάμενο Κ.Γ.Β.Ζ. ο οποίος εκτελεί χρέη Προέ¬ 
δρου της Επιτροπής 

β. τον προϊστάμενο του Τμήμστος Γ ενετικής Βελτίωσης 
Βοοειδών της αρμόδιας Κεντρικής Υπηρεσίας του Υπ. Γεωρ- 
γϊας 

γ. τον προϊστάμενο του Τμήματος ή γραφείου της οικείας 
περιφερειακής Δ/νσης Αγροτικής Ανάπτυξης αρμόδιο σε θέ¬ 
ματα κτηνοτροφικής, ως τακτικά, με αναπληρωματικά μέλη, 
τους κατά νόμο αναπληρώνοντας αυτούς. 

Η τήρηση των πρακτικών γίνεται από γραμματέα. Ος γραμ¬ 
ματέας ορίζεται υπάλληλος του Κ.Γ.Β.Ζ. με απόφαση του 
προϊσταμένου της υπηρεσίας αυτής. 

Η συγκρότηση της πρωτοβάθμιας Επιτροπής Αναγνώρισης 
γίνεται με απόφαση του Δ/ντη της Δ/νσης εισροών Ζωϊκής 
Παραγωγής του Υπ. Γεωργίας. 

Η πρωτοβάθμια Επιτροπής Αναγνώρισης είναι αρμόδια για: 
α. τη λήψη απόφασης για την αναγνώριση ή μη της αιτού- 
σης Οργάνωσης ή Ένωσης. Η απόφαση για αναγνώριση ή μη 
συντάσσεται σε τέσσερα αντίγραφα, τα οποία υπογράφονται 
από τα μέλη της 

β. την εισήγηση στο αρμόδιο Κ.Γ.Β.Ζ. για την ανακοίνωση 
της απόφασης αναγνώρισης ή μη στον ενδιαφερόμενο και την 
κεντρική υπηρεσία του Υπ. Γεωργίας 
γ. τη λήψη απόφασης για την ανάκληση της αναγνώρι¬ 
σης 

Η πρωτοβάθμια Επιτροπή Αναγνώρισης συγκαλείται με ευ¬ 
θύνη του προέδρου της και συνεδριάζει στην έδρα του 
Κ.Γ.Β.Ζ. 

2. Συστήνεται δευτεροβάθμια Επιτροπή Αναγνώρισης η 
οποία απαρτίζεται από τρία (3) μέλη: 

α. τον προϊστάμενο της Δ/νσης Εισροών Ζωικής Παραγω¬ 
γής, που εκτελεί χρέη Προέδρου της Επιτροπής. 

β. τον προϊστάμενο του Τμήματος Αιγοπροβάτων της Δ/ 
νσης Εισροών Ζωικής Παραγωγής. 

γ. του προϊσταμένου της οικείας περιφερειακής Δ/νσης 
Αγροτικής Ανάπτυξης ως τακτικά, με αναπληρωματικά μέλη, 
τους κατά νόμο αναπληρώνοντας αυτούς. 

Η τήρηση των πρακτικών γίνεται από γραμματέα. Ος γραμ¬ 
ματέας ορίζεται υπάλληλος της Δ/νσης Εισροών Ζωικής Πα¬ 
ραγωγής που ορίζεται με απόφαση του προϊσταμένου της 
υπηρεσίας αυτής. 

Η συγκρότηση της δευτεροβάθμιας Επιτροπής Αναγνώρι¬ 
σης γίνεται με απόφαση του Γενικού Γραμματέα του Υπουρ¬ 
γείου Γεωργίας. 

Η δευτεροβάθμια Επιτροπή Αναγνώρισης είναι αρμόδια για: 
α. την εξέταση της προσφυγής και της απόφασης μη ανα¬ 
γνώρισης και της απόφασης ανάκλησης της πρωτοβάθμιας 
επιτροπής. Ο θίγόμενος μπορεί να ασκήσει προσφυγή στη 
δευτεροβάθμια Επιτροπή Αναγνώρισης κατά της απόφασης 
της πρωτοβάθμιας Επιτροπής Αναγνώρισης εντός τριάντα 
(30) εργάσιμων ημερών από την ημερομηνία κοινοποίησης 
της απόφασης από το αρμόδιο Κ.Γ.Β.Ζ. 
β. την εισήγηση στο αρμόδιο Κ.Γ.Β.Ζ. για την ανακοίνωση 

της απόφασης αναγνώρισης ή μη και ανάκλησης στον ενδια¬ 
φερόμενο και στην κεντρική υπηρεσία του Υπ. Γεωργίας. 

Η δευτεροβάθμια Επιτροπή Αναγνώρισης συγκαλεΐται με 
ευθύνη του προέδρου της και συνεδριάζει στην Κεντρική 
Υπηρεσία του Υπουργείου Γεωργίας. 

3. Η Δ/νση Εισροών Ζωϊκής Παραγωγής του Υπ. Γεωργίας 
κοινοποιεί στα Κοινοτικά Όργανα τις αποφάσεις αναγνώρι¬ 
σης ή/και ανάκλησης που εκδίδονται από τις πρωτοβάθμιες 
και δευτεροβάθμιες Επιτροπές Αναγνώρισης. 

Αρθρο 6 

Δικαιολογητικά αναγνώρισης 

1. Η οργάνωση ή ένωση εκτροφέων που πληροί τα κριτήρια 
του άρθρου 3 και επιθυμεί να αναγνωριστεί ως «φορέας ανα¬ 
παραγωγής καθαρής φυλής» βοοειδών, υποβάλλει αίτηση για 
αναγνώριση στο Κέντρο Γενετικής Βελτίωσης Ζώων 
(Κ.Γ.Β.Ζ.), δπου βρίσκεται η έδρα αυτής. 

2. Στην αίτηση αναφέρονται: 

α. Η επωνυμία, η έδρα και η νομική προσωπικότητα της ορ¬ 
γάνωσης ή ένωσης εκτροφέων. 

β. Το όνομα και η διεύθυνση του Γεωπόνου - Ζωοτέχνη 
υπεύθυνου για την υλοποίηση του προγράμματος βελτίωσης 
ή διατήρησης. 

γ. Η εκτρεφόμενη φυλή και τα γνωρίσματα (δίεπάετάδ) αυ¬ 
τής. 

3. Η αίτηση συνοδεύεται από τα ακόλουθα δικαιολογη- 
τικά: 

α. Το καταστατικό της οργάνωσης ή ένωσης εκτροφέων. 

β. Τον κανονισμό αναπαραγωγής, βελτίωσης ή διατήρησης 
του γενετικού επιπέδου των ζώων, όπως αυτό ορίζεται στο 
άρθρο 3 παρ. ε'. 

γ. Περιγραφή του συστήματος αναγνώρισης των ζώων. 

δ. Περιγραφή της οργάνωσης, της υποδομής και της ικανό¬ 
τητας να πραγματοποιούν τους αναγκαίους ελέγχους αποδό¬ 
σεων και την τήρηση των γενεαλογιών. 

ε. Το είδος του γενεαλογικού βιβλίου που τηρεί ή καταρτί¬ 
ζει και τις διατάξεις που έχει θεσπίσει για το σύστημα εγγρα¬ 
φής των στοιχείων σ' αυτά. 

στ. Κατάσταση με το ονοματεπώνυμο και τη διεύθυνση της 
εκτροφής των μελών της οργάνωσης ή της ένωσης καθώς και 
τον αριθμό των θηλυκών και αρσενικών ενήλικων ζώων ανα¬ 
παραγωγής ανά εκτροφή. 

ζ. Πρόσφατη βεβαίωση της αρμόδιας κτηνιατρικής υπηρε¬ 
σίας για την υγιεινή κατάσταση των ζώων. 

η. Υπεύθυνη δήλωση, ότι ο φορέας αποδέχεται την επο- 
πτεία και τους ελέγχους από ας αρμόδιες κρατικές αρχές σε 
ότι αφορά 

• το σύστημα αναγνώρισης των ζώων 

• την τήρηση των γενεαλογικών βιβλίων 

• την τήρηση των στοιχείων του ελέγχου αποδόσεων και εκτί¬ 
μησης της γενετικής αξίας 

• την εφαρμογή του προγράμματος βελτίωσης ή διατήρησης 
του γενετικού επιπέδου των ζώων, τη διακίνηση του γενεπ- 
κού υλικού και όα άλλο σχετικό με την οργάνωση και λειτουρ¬ 
γία του φορέα. 

Άρθρο 7 

Διαδικασία αναγνώρισης 

Η αίτηση του προς αναγνώριση φορέα με τα συνοδευτικά 
έγγραφα σε τετραπλούν υποβάλλεται στο Κ.Γ.Β.Ζ. στην πε¬ 
ριοχή δικαιοδοσίας του οποίου έχει την έδρα του. Το Κ.Γ.Β.Ζ. 
εξετάζει εντός 10 ημερών αν η αίτηση συνοδεύεται από τα δι- 
καιολογητικά αναγνώρισης του άρθρου 6. Σε περίπτωση που 
η αίτηση με τα δικαιολογητικά δεν είναι πλήρης ειδοποιείται 
εγγράφως ο φορέας για τη συμπλήρωση αυτών. 

Ο προϊστάμενος του Κ.Γ.Β.Ζ. ενημερώνει έγκαιρα το Δ/ντή 
της Δ/νσης Εισροών Ζωικής Παραγωγής του Υπουργείου Γε¬ 
ωργίας για τη σύσταση της Επιτροπής Αναγνώρισης. 


Ο πρόεδρος της Επιτροπής Αναγνώρισης ενημερώνει σχε¬ 
τικά για την αίτηση του ενδιαφερόμενου τα μέλη της Επιτρο¬ 
πής και ορίζει την ημερομηνία συνεδρίασης αυτής. 

Η ημερομηνία συνεδρίασης της Επιτροπής γνωστοποιείται 
στον ενδιαφερόμενο από τον πρόεδρο της Επιτροπής για τυ¬ 
χόν προσκόμιση προσθέτων στοιχείων σχετικών με την ανα¬ 
γνώριση. 

Η Επιτροπή συνεδριάζει για την έκδοση της απόφασης η 
οποία πρέπει να είναι πλήρως και επαρκώς αιτιολογημένη. Η 
όλη διαδικασία αναγνώρισης ή μη ολοκληρώνεται σε διάστημα 
4 μηνών. 

Οι τοποθετήσεις των συνέδρων τηρούνται στα πρακτικά τα 
οποία διατηρούνται στο Κ.Γ.Β.Ζ., αφρού υπογράφουν απ' όλα 
τα μέλη της Επιτροπής. 

Η αναγνώριση σναφέρεται στο σύνολο των εγκαταστάσεων 
του ζωικού κεφαλαίου, της οργάνωσης και της όλης υποδο¬ 
μής καθώς και των ενεργειών που είναι απαραίτητες για την 
εφαρμογή του προγράμματος βελτίωσης ή διατήρησης και 
διακίνησης του γενετικού υλικού. 

Άρθρο 8 

Διαδικασία Ανάκλησης 

Όταν τα αρμόδια, κατά το άρθρο 9 της παρούσας, για την 
εποπτεία και τον έλεγχο όργανα διαπιστώσουν ότι συντρέχει 
ένας από τους λόγους του άρθρου 4 ενημερώνουν εγγράφως 
την πρωτοβάθμια Επιτροπή Αναγνώρισης. Η Επιτροπή Ανα¬ 
γνώρισης ανακαλεί την απόφαση αναγνώρισης σύμφωνα με 
την διαδικασία του άρθρου 7. 

Αρθρο 9 

Υπογραφή σύμβασης - Υποχρεώσεις του φορέα 

1. Μετά την απόφαση αναγνώρισης, υπογράφεται σύμβαση 
μεταξύ του αναγνωρισμένου φορέα και του αρμόδιου Κέ¬ 
ντρου Γενετικής Βελτίωσης Ζώων. Η σύμβαση καθορίζει τις 
υποχρεώσεις που οφείλει να τηρεί ο φορέας, κυρίως σε όα 
αφορά. 

α) Στις διαδικασίες για την τήρηση των γενεαλογικών βι¬ 
βλίων, τον έλεγχο της πατρότητας, της εφαρμογής του προ¬ 
γράμματος βελτίωσης, την εκτίμηση της γενετικής αξίας, την 
επιλογή και τη διακίνηση του βελτιωμένου γενετικού υλικού ή 
τη διάσωση - διατήρηση του αυτόχθονου γενετικού υλικού. 

β) Στη δη μοσιοποίηση των ζωοτεχνικών στοιχείων κοι τεχνι¬ 
κών πληροφοριών σχετικά με το αναπαραγωγικό υλικό. 

γ) Στη διαδικασία ελέγχου από τις αρμόδιες κρατικές αρ¬ 
χές. 

δ) Στη διαδικασία αποστολής στις αρμόδιες κρατικές αρχές 
των απαραίτητων πληροφοριών για την παρακολούθηση των 
προγραμμάτων που εφαρμόζονται. 

2. Ο φορέας υποχρεοϋται: 

• να τηρεί πιστά τα όσα στη σύμβαση αναγράφονται 

• να παρέχει όλες τις πληροφορίες και τα έγγραφα τα σχετικά 
με την παραγωγή και τη διακίνηση των ζώων αναπαραγω¬ 
γής 

• να παρουσιάζει τα ζώα στους υπαλλήλους που ασκούν τον 
έλεγχο και την εποπτεία και να διευκολύνει αυτούς στη λήψη 
αίματος κ.α. αναγκαίων για τον έλεγχο και την επιθεώρηση 
εργασιών. 

Να μην προβαίνει σε καμιά αλλαγή των εφαρμοζόμενων 
προγραμμάτων χωρίς την έγκριση της αρμόδιας κρατικής αρ¬ 
χής και την έγκριση της Επιτροπής Αναγνώρισης. 

3. Η κεντρική υπηρεσία του Υπουργείου Γεωργίας μετά 
από εισήγηση του αρμόδιου Κ.Γ.Β.Ζ. μπορεί, ύστερα από αί¬ 
τηση του φορέα, να επιτρέπει εξαιρέσεις από τις προϋποθέ¬ 
σεις και την πιστή εφαρμογή του προγράμματος πρόσκαιρα, 
για τις περιπτώσεις ερευνητικών κ.α. εργασιών που κρίνονται 
αναγκαίες. 

4. Η κεντρική υπηρεσία του Υπουργείου Γεωργίας έχει τη 

δυνατότητα ν’ απαιτήσει από τον αναγνωρισμένο φορέα να 
προβεί σε τροποποιήσεις του προγράμματος βελτίωσης στα 
πλαίσια της βελτίωσης της παραγωγικότητας της ελληνικής 
βοοτροφίας. 

5. Η κεντρική υπηρεσία του Υπουργείου Γεωργίας μπορεί 
να θέτει περιορισμούς ή προϋποθέσεις για τον τύπο των γε¬ 
νεαλογικών βιβλίων, τα μητρώα των εκτροφών και την οργά¬ 
νωση του αναγνωρισμένου φορέα. 

Αρθρο 10 

Αρμόδια όργανα για τον έλεγχο και εποπτεία των αναγνωρι¬ 
σμένων φορέων αναπαραγωγής 

Ο έλεγχος και η εποπτεία της εφαρμογής των προγραμμά¬ 
των βελτίωσης βοοειδών ή διάσωσης - διατήρησης των αυτο¬ 
χθόνων φυλών αυτών από τους αναγνωρισμένους φορείς 
ανήκει στην αρμόδια για τη γενετική βελτίωση βοοειδών υπη¬ 
ρεσία του Υπ. Γεωργϊας. Υπάλληλοι που υπηρετούν στην αρ¬ 
μόδια υπηρεσία μπορούν να εισέρχονται στις εγκαταστάσεις 
του αναγνωρισμένου φορέα και να προβαίνουν σε επιθεωρή¬ 
σεις και ελέγχους που σχετίζονται με τα προγράμματα για τα 
οποία αναγνωρίστηκε ο φορέας. 

Η απόφαση αυτή να δημοαιευθεί στην Εφημερίδα της Κυ- 
βερνήσεως. 

Αθήνα, 17 Μαρτίου 1997 

Ο ΥΦΥΠΟΥΡΓΟΣ 

Β. ΓΕΡΑΝΙΔΗΣ 

- ♦- 

Αριθ. Π3δ/οικ. 1078 (5) 

Καθορισμός των δικαιολογητικών και των λεπτομερειών της 
διαδικασίας χορήγησης και συνέχισης καταβολής των επι¬ 
δομάτων και της ισόβιας σύνταξης στην πολύτεκνη μητέρα 
που προβλέπονται από τις διατάξεις του άρθρου 63 του Ν. 
1892/1990 όπως συμπληρώθηκαν με τις διατάξεις των 
άρθρων 2 και 3 του Ν. 2163/1993 μετά και την τροποποί¬ 
ησή τους με τις διατάξεις του άρθρου 39 του Ν. 2459/ 
1997 και του Ν. 2470/97. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΟΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

α) Τις διατάξεις του άρθρου 63 του Ν. 1892/1990 «για τον 
εκσυγχρονισμό και την ανάπτυξη» (ΦΕΚ/ΙΟΙ/τ.Α'/ 
31.7.1990). 

β) Τις διατάξεις των άρθρων 2 και 3 του Ν. 2163/1993 
«περί αυξήσεως συντάξεων Ο.Γ.Α. και άλλες διατάξεις» (ΦΕΚ 
125/Τ.Α/28.7.1993). 

γ) Τις διατάξεις του Ν.Δ. 1153/1972, όπως ισχύουν σή¬ 
μερα, (ΦΕΚ 76/Τ.Α/27.5.1972). 

δ) Τις διατάξεις του άρθρου 39 του Ν. 2459/1997 «Κατάρ¬ 
γηση φορολογικών απαλλαγών και άλλες διατάξεις» (ΦΕΚ 17 
τ.Α/18.2.1997). 

ε) Τις διατάξεις του Ν. 2470/97 (ΦΕΚ 40 Τ.Α797). 

στ) Την κοινή υπουργική απόφαση αριθ. Γ1α/440/ 
7.2.1991, των Υπουργών Εθνικής Οικονομίας, Οικονομικών 
και Υγείας, Πρόνοιας και Κοινωνικών Ασφαλίσεων, η οποία 
κυρώθηκε με τις διατάξεις του άρθρου 18 του Ν. 2008/1992 
(ΦΕΚ 16/τ.Α/Ι1.2.1992). 

ζ) Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

η) Τις διατάξεις του άρθρου 27 του Ν. 2081/92. 

θ) Την αριθμ. 512/92 γνωμοδότηση του Συμβουλίου της 
Επικράτειας. 

ι) Την κοινή απόφαση του Πρωθυπουργού και του Υπουρ¬ 
γού Οικονομικών αρ. 1107147/1239/006Α (ΦΕΚ 922Β7 


7.10.96) «περί αναθέσεως αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

ια) Την αριθμ. ΔΥ3α/οικ. 878/4.10.96/Β'924) κοινή από¬ 
φαση του Πρωθυπουργού και του Υπουργού Υγείας και Πρό¬ 
νοιας για την ανάθεση αρμοδιοτήτων στον Υφυπουργό Υγείας 
και Πρόνοιας θ. Κοτσώνη. 

ιβ) Το Π.Δ. 138 (ΦΕΚ 68/92/τ.Α ) Οργανισμός του Υπουρ¬ 
γείου Υγείας Πρόνοιας και Κοινωνικών Ασφαλίσεων. 

ιγ) Το γεγονός ότι από την απόφαση αυτή προκαλείται δα¬ 
πάνη σε βάρος του Κρατικού Προϋπολογισμού οικονομικού 
έτους 1997 ύψους 81 δισ. δραχμών, η οποία θα καλυφθεί 
από την εγγεγραμμένη πίστωση του ΚΑΕ 2731 του Προϋπο¬ 
λογισμού Εξόδων του Υπουργείου Υγείας και Πρόνοιας. 
Ομοίως προκαλείται ανάλογη ετήσια δαπάνη για επόμενα οι¬ 
κονομικά έτη το ύψος της οποίας εξαρτάται από τον αριθμό 
των δικαιούχων και τον δείκτη τιμών καταναλωτή και η οποία 
θα αντιμετωπίζεται από την αντίστοιχη πίστωση που θα εγ- 
γράφεται στον κρατικό προϋπολογισμό, αποφασίζουμε: 

Καθορίζουμε τις λεπτομέρειες της διαδικασίας και τα δι- 
καιολογητικά απονομής και συνέχισης καταβολής των επιδο¬ 
μάτων και της ισόβιας σύνταξης στην πολύτεκνη μητέρα, που 
προβλέπονται από τις διατάξεις του άρθρου 63 του Ν. 1892/ 
1990, όπως συμπληρώθηκαν με τις διατάξεις των άρθρων 2 
και 3 του Ν. 2163/1993 και τροποποιήθηκαν με τις διατάξεις 
του άρθρου 39 του Ν. 2459/1997 και του Ν. 2470/97 ως 
εξής: 

Άρθρο 1 
Δικαιούχοι 

1. Δικαιούχοι των επιδομάτων και της ισόβιας σύνταξης που 
προβλέπονται από τις διατάξεις του άρθρου 63 του Ν. 1892/ 
1990, όπως συμπληρώθηκαν με τις διατάξεις των άρθρων 2 
και 3 του Ν. 2163/1993 και τροποποιήθηκαν με τις διατάξεις 
του άρθρου 39 του Ν. 2459/1997 και του Ν. 2470/97 είναι: 

α) Του επιδόματος των διατάξεων της παρ. 1 του άρθρου 
63 του Ν. 1892/1990, όπως ισχύουν σήμερα, η μητέρα που 
έχει ή αποκτά τρίτο παιδί και μέχρι τη συμπλήρωση του έκτου 
(6) έτους της ηλικίας του, εφόσον το ετήσιο οικογενειακό ει¬ 
σόδημα δεν υπερβαίνει το ποσό των επτά εκατομμυρίων 
(7.000.000) δραχμών και όλατα παιδιά έχουν ή αποκτούν την 
Ελληνική υπηκοότητα ή την υπηκοότητα κράτους μέλους της 
Ευρωπαϊκής Ένωσης. 

Σε περίπτωση παιδιού που αποκτήθηκε χωρίς νόμιμο γάμο, 
η μητέρα του να έχει την ελληνική υπηκοότητα ή την υπηκοό¬ 
τητα κράτους μέλους της Ευρωπαϊκής Ένωσης ή να είναι Ελ- 
ληνίδα το γένος. 

β) Το επιδόματος των διατάξεων της παρ. 3 του άρθρου 63 
του Ν. 1892/1990, όπως ισχύουν σήμερα, δικαιούνται: 

βα) Η μητέρα που κατά την έννοια των διατάξεων του Ν. 
1910/1944, όπως τροποποιήθηκαν με τις διατάξεις του Ν. 
860/1979, θεωρείται πολύτεκνη, εφόσον έχει παιδιά άγαμα 
ηλικίας μέχρι και 23 ετών και το ετήσιο οικογενειακό εισό¬ 
δημα δεν υπερβαίνει το ποσό των οκτώ εκατομμυρίων 
(8.000.000) δραχμών, προσαυξανόμενο κατά πεντακόσιες χι¬ 
λιάδες (500.000) δραχμές για κάθε παιδί πέραν του τετάρ¬ 
του, άγαμο και μέχρι 23 ετών. 

ββ) Η μητέρα που θεωρείται πολύτεκνη, σύμφωνα με τις 
διατάξεις της παρ. 4 του Ν. 1910/1944, όπως ισχύουν σή¬ 
μερα, άνευ συζύγου, εφόσον έχει τρία μόνο παιδιά άγαμα ηλι¬ 
κίας μέχρι και 23 ετών, κατά τις διατάξεις της παρ. 1 του ίδιου 
ως άνω νόμου, είναι μόνη υπόχρεος προς διατροφή αυτών και 
το ετήσιο οικογενειακό εισόδημα δεν υπερβαίνει το ποσό των 
οκτώ εκατομμυρίων (8.000.000) δραχμών, προσαυξανόμενο 
κατά πεντακόσιες χιλιάδες (500.000) δραχμές για κάθε παιδί 
πέραν του τετάρτου άγαμο και μέχρι 23 ετών. 

βγ) Ο πατέρας που θεωρείται πολύτεκνος, σύμφωνα με τις 
διατάξεις της παρ. 5 του άρθρου πρώτου του Ν. 1910/1944, 
όπως ισχύουν σήμερα, εφόσον είναι ανίκανος τελείως για 
κάθε εργασία ή ανάπη ρος πολέμου με ποσοστό ανικανότητος 

τουλάχιστον 70%, έχει τρία άνομα παιδιά ηλικίας μέχρι και 23 
ετών κατά τις διατάξεις της παρ. 1 του άρθρου πρώτου του 
ίδιου ως άνω Νόμου κα το ετήσιο οικογενειακό εισόδημα δεν 
υπερβαίνει το ποσό των οκτώ εκατομμυρίων (8.000.000) 
δραχμών, προσαυξανόμενο κατά πεντακόσιες χιλιάδες 
(500.000) δραχμές για κάθε παιδί πέραν του τετάρτου άγαμο 
και μέχρι 23 ετών. 

βδ) Ο πατέρας που θεωρείται πολύτεκνος, σύμφωνα με τις 
διατάξεις της παρ. 7 του άρθρου πρώτου του Ν. 1910/1944, 
όπως ισχύουν σήμερα, εφόσον είναι χήρος ή η σύζυγός του εί¬ 
ναι ανίκανος, τελείως για κάθε εργασία, έχει τρία τουλάχιστον 
άγαμα παιδιά ηλικίας μέχρι και 23 ετών κατά τις διατάξεις της 
παρ. 1 του άρθρου πρώτου του ιδίου ως άνω νόμου και το ετή¬ 
σιο οικογενειακό εισόδημα δεν υπερβαίνει το ποσό των οκτώ 
εκατομμυρίων (8.000.000) δραχαμών, προσαυξανόμενο 
κατά πεντακόσιες χιλιάδες (500.000) δραχμές για κάθε παιδί 
πέραν του τετάρτου άγαμο και μέχρι 23 ετών. 

βε) Ο πατέρας που θεωρείται πολύτεκνος, σύμφωνα με τις 
διατάξεις της παρ. 1 του άρθρου πρώτου του Ν. 1910/1944, 
όπως ισχύουν σήμερα, εφόσον έχει τέσσερα τουλάχιστον 
άγαμα παιδιά ηλικίας μέχρι και 23 ετών, έστω και από διαφο¬ 
ρετικούς γόμους, έχει την αποκλειστική ευθύνη διατροφής 
των παιδιών, η μητέρα δεν λαμβάνει οικογενειακό επίδομα 
κατά τις διατάξεις του άρθρου 63 του Ν. 1892/1990, όπως 
ισχύουν σήμερα και το ετήσιο οικογενειακό εισόδημα δεν 
υπερβαίνει το ποσό των οκτώ εκατομμυρίων (8.000.000) 
δραχμών, προσαυξανόμενο κατά πεντακόσιες χιλιάδες 
(500.000) δραχμές, για κάθε παιδί πέραν του τετάρτου άγαμο 
και μέχρι 23 ετών. 

βστ) Τα ορφανά απαιδιά και από τους δύο γονείς, που θεω¬ 
ρούνται πολύτεκνα σύμφωνα με τις διατάξεις της παρ. 6 του 
άρθρου πρώτου του Ν. 1910/1944, όπως ισχύουν σήμερα, 
εφόσον είναι τουλάχιστον τρία, αποτελούν ίδια οικογένεια, 
δεν έχουν ίδιους πόρους ζωής κατά το χρόνο θανάτου του 
τελευταίου γονέα και το ετήσιο οικογενειακό εισόδημα μετά 
την αναγνώριση της πολυτεχνικής ιδιότητας, δεν υπερβαίνει 
το ποσό των οκτώ εκατομμυρίων (8.000.000) δραχμών. 

Απαραίτητη προϋπόθεση για τη χορήγηση του πολυτεχνικού 
επιδόματος της παρούσης παραγράφου είναι οι δικαιούχοι και 
τα παιδιά τα οποία λαμβάνονται υπόψη για τη θεμελίωση του 
δικαιώματος λήψης των παροχών να έχουν την ελληνική υπη¬ 
κοότητα ή την υπηκοότητα κράτους μέλους της Ευρωπαϊκής 
Ένωσης και να μένουν νόμιμα και μόνιμα στην Ελλάδα. 

γ) Του επιδόματος ισόβιας σύνταξης των διατάξεων της 
παρ. 4 του άρθρου 63 του Ν. 1892/1990 και των διατάξεων 
της παρ. 1 του άρθρου 3 του Ν. 2163/1993, όπως ισχύουν 
σήμερα, δικαιούνται: 

γα) Η μητέρα μετά τη διακοπή καταβολής του επιδόματος 
της παρ. 3 του άρθρου 63 του Ν. 1892/1990, όπως ισχύει σή¬ 
μερα, καθώς και η μητέρα εκείνη, της οποίας τα παιδιά είναι 
άνω των 23 ετών ή έγγαμα, και η οποία έχει τις προϋποθέσεις 
σύμφωνα με τις διατάξεις του Ν. 860/1979 να διατηρήσει 
ισόβια την πολυτενική της ιδιότητα, εφόσον το ετήσιο οικογε¬ 
νειακό εισόδημα δεν υπερβαίνει το ποσό των τριών εκατομ¬ 
μυρίων (3.000.000) δραχμών. 

γβ) Η μητέρα που δεν θεωρείται πολύτεκνη σύμφωνα με τις 
διατάξεις του Ν. 1910/1944, όπως ισχύουν σήμερα, υπό την 
προϋπόθεση να έχει ή να είχε ταυτόχρονα στη ζωή τέσσερα 
τουλάχιστον παιδιά από νόμιμο γάμο ή παιδιά που γεννήθηκαν 
χωρίς γάμο των γονέων τους, να μην προκύπτει υπαίτια εγκα¬ 
τάλειψη των παιδιών απ' αυτήν και το ετήσιο οικογενειακό ει¬ 
σόδημα να μην υπερβαίνει το ποσό των τριών εκατομμυρίων 
(3.000.0000) δραχμών. 

Απαραίτητη προϋπόθεση για τη χορήγηση της ισόβιας σύ¬ 
νταξης είναι η μητέρα να έχει ελληνική υπηκοότητα ή να είναι 
ελληνικής καταγωγής πρόσφυγας, να μένει νόμιμα και μόνιμα 
στην Ελλάδα και τα παιδιά τα οποία λαμβάνονται υπόψη για τη 


θεμελίωση του δικαιώματος λήψης της παροχής να έχουν την 
ελληνική υπηκοότητα. 

2. Οπου αναφέρεται εισόδημα, εννοείται το φορολογού¬ 
μενο πραγματικό ή τεκμαρτό εισόδημα και τα απαλλασσό¬ 
μενο ή φορολογούμενο με ειδικό τρόπο. 

Άρθρο 2 

Ποσά - Αναπροσαρμογή 

Τα μηνιαία ποσά επιδομάτων και ισόβιας σύνταξης διαμορ¬ 
φώνονται ως ακολούθως: 

α. Του επιδόματος τρίτου παιδιού σε σαράντα χιλιάδες 
(40.000) δραχμές από 1.1.1997. 

β. Του πολυτεχνικού επιδόματος σε δέκα χιλιάδες (10.000) 
δραχμές για κάθε επιδοτούμενο παιδί, με κατώτερο συνολικό 
ποσό επιδόματος τις είκοσι τρεις χιλιάδες (23.000) δραχμές, 
από 1.3.97 ημερομηνία ισχύος των διατάξεων του άρθρου 39 
του Ν. 2459/1997 όπως τροποποιήθηκε με το Ν. 2470/97. 

γ. Του επιδόματος ισόβιας σύνταξης σε είκοσι τρεις χιλιά¬ 
δες (23.000) δραχμές, από 1.3.97 ημερομηνία ισχύος των 
διατάξεων του Ν. 2459/97 όπως τροποποιήθηκε με το Ν. 
2470/97. 

Τα ποσά των παραπάνω επιδομάτων και της ισόβιας σύνταξης 
αναπροσαρμόζονται κάθε έτος με το δείκτη τιμών καταναλωτή 
του προηγούμενου έτους, όπως αυτός προσδιορίζεται από τα 
επίσημα στοιχεία του Υπουργείου Εθνικής Οικονομίας. 

δ. Τα οικογενειακά επιδόματα του Ν.Δ. 1153/1972, όπως 
αυτά ισχύουν σήμερα, καταργούνται από 18.2.1997, ημερο¬ 
μηνία δημοσίευσης του Ν. 2459/97. 

Άρθρο 3 

Δικαιολογητικά αναγνώρισης δικαιώματος 

1. α) Για την αναγνώριση του δικαιώματος καταβολής των 
επιδομάτων και της ισόβιας σύνταξης σε αυτούς που υποβάλ¬ 
λουν Αίτηση - Δήλωση για πρώτη φορά, μετά την ισχύ του άρ¬ 
θρου 39 του Ν. 2459/1997, απαιτείται η υποβολή των δικαιο- 
λσγητικών που προβλέπονται από τις διατάξεις των άρθρων 5, 

6 και 7 τηςαριθμ. Γ1α/440/7.2.1991 κοινής απόφασης των 
Υπουργών Εθνικής Οικονομίας, Οικονομικών και Υγείας, 
Πρόνοιας και Κοινωνικών Ασφαλίσεων, που κυρώθηκε με το 
Ν. 2008/1992 και των δικαιολογητικών που προβλέπονται 
από τις διατάξεις των παρ. 2 και 3 του άρθρου 3 του Ν. 2163/ 
1993. 

β) Επί πλέον, πρέπει να συνυποβάλλεται θεωρημένο αρμο- 
δίως αντίγραφο του εκκαθαριστικού σημειώματος της Δήλω¬ 
σης Φορολογίας Εισοδήματος του αμέσως προηγουμένου οι¬ 
κονομικού έτους, εκείνου της υποβολής της αίτησης. 

Σε περίπτωση που δεν υποβάλλεται δήλωση Φορολογίας 
Εισοδήματος, θα πρέπει να συνυποβάλλεται υπεύθυνη δή¬ 
λωση του Ν. 1599/1986, θεωρημένη από την αρμόδια Δ.Ο.Υ. 

Η υπεύθυνη δήλωση θα συντάαοεται σε δύο αντίτυπα το ένα 
εκ των οποίων θα παραμένει στη Δ.Ο.Υ. για το σχετικό 
έλεγχο. 

γ) Στην Αίτηση - Δήλωση θα πρέπει απαραίτητα να αναγρά¬ 
φεται ο αριθμός φορολογικού μητρώου (Α.Φ.Μ.) του ενδια¬ 
φερομένου. 

2. Για τους δικαιούχους υπηκόους των κρατών μελών της 
Ευρωπαϊκής Ενωσης απαιτείται η υποβολή των δικαιολογητι- 
κών της παραγράφου 1 α αυτού του άρθρου. Επιπλέον πρέπει 
να συνυποβάλλονται αντίστοιχα με το δεύτερο εδάφιο της 
προηγούμενης παραγράφου δικαιολογητικά της αρμόδιας 
φορολογικής αρχής της χώρας που υποβάλλουν φορολογική 
δήλωση και της αρμόδιας Δ.Ο.Υ., στην περίπτωση που εργά¬ 
ζονται στην Ελλάδα και υποχρεούνται στην υποβολή φορολο¬ 
γικής δήλωσης και στη χώρα μας. Για όσους δεν υποχρεούνται 
στην υποβολή φορολογικής δήλωοης θα υποβάλλεται υπεύ¬ 
θυνη δήλωση του Ν. 1599/86, κατά τα αναφερόμενα οτην 
προηγούμενη παράγραφο. Γ ια τα δικαιολογητικά που δεν εί¬ 
ναι διατυπωμένα στην Ελληνική θα προσκομίζεται επίσημη 

μετάφραση από το Μεταφραστικό Τμήμα του Υπουργείου 
Εξωτερικών. 

Αρθρο 4 

Δικαιολογητικά συνέχισης καταβολής παροχών 
Για τη συνέχιση καταβολής των επιδομάτων και της ισόβιας 
σύνταξης θα πρέπει κατ’ έτος να υποβάλλεται θεωρημένο 
ορμοδίως αντίγραφο του εκκαθαριστικού σημειώματος της 
Δήλωσης Φορολογίας Εισοδήματος του Ιδιου οικονομικού 
έτους και σε περίπτωση που δεν υποβάλλεται Δήλωση Φορο¬ 
λογίας Εισοδήματος, θα πρέπει να υποβάλλεται υπεύθυνη 
δήλωση του Ν. 1599/1986 θεωρημένη από την αρμόδια 
Δ.Ο.Υ., κατά τα αναφερόμενα στο προηγούμενο άρθρο. Ει¬ 
δικά κατά την πρώτη εφαρμογή του παρόντος και για τη συνέ¬ 
χιση καταβολής των επιδομάτων και της ισόβιας σύνταξης του 
έτους 1997, θα πρέπει να προσκομισθεί το εκκαθαριστικό 
σημείωμα της Δήλωσης Φορολογίας Εισοδήματος του οικο¬ 
νομικού έτους 1996. Για τους δικαιούχους υπηκόους των 
κρατών μελών της Ευρωπαϊκής Ενωσης υποβάλλονται τα 
αντίστοιχα δικαιολογητικά που αναφέρονται στην δεύτερη 
παράγραφο του άρθρου 3 της απόφασης αυτής. 

Αρθρο 5 

Μείωση του ποσού πολυτεκνικού επιδόματος 
Το ποσό του, κατά τις διατάξεις της παρ. 3 του άρθρου 63 
του Ν. 1892/1990, όπως ισχύουν σήμερα, επιδόματος μειώ¬ 
νεται από την 1η Ιανουάριου του επόμενου έτους εκείνου, 
που κάθε παιδί συμπληρώνει τα 23 χρόνια της ηλικίας του. 

Αρθρο 6 

Διακοπή καταβολής των επιδομάτων 
α. Το επίδομα των διατάξεων της παρ. 1 του άρθρου 63 του 
Ν. 1892/1990, όπως ισχύουν σήμερα, διακόπτεται από την 
1 η του μήνα του επόμενου εκείνου, που το παιδί συμπληρώ¬ 
νει τα έξι (6) χρόνια της ηλικίας του. 

β. Το επίδομα των διατάξεων της παρ. 3 του ως άνω νόμου, 
διακόπτεται από την 1η Ιανουάριου του έτους του επόμενου 
εκείνου, που το τελευταίο άγαμο παιδί συμπληρώνει τα είκοσι 
τρία (23) χρόνια της ηλικίας του. 


γ. Τα ανωτέρω επιδόματα και η ισόβια σύνταξη διακόπτο¬ 
νται από την 1 η Ιανουάριου του επόμενου έτους εκείνου που 
καταβάλλεται η παροχή, εφόσον διαπιστώνεται υπέρβαση 
του προβλεπόμενσυ ορίου εισοδήματος. 

Αρθρο 7 
Αναστολή 

α. Τα επιδόματα και η ισόβια σύνταξη αναστέλλονται από 
την 1η Ιανουάριου του επόμενου έτους εκείνου, που κατα¬ 
βάλλεται η παροχή, εφόσον μέχρι τέλους του έτους δεν έχουν 
υποβληθεί τα προβλεπόμενα από το άρθρο 4 της παροϋσης 
δικαιολογητικά. 

β. Η καταβολή των, κατά τις παρ. 1,2 και 3 του άρθρου 63 
του Ν. 1892/1990, όπως ισχύουν σήμερα, επιδομάτων ανα¬ 
στέλλεται από την 1 η του επόμενου μήνα εκείνου, που ο δι¬ 
καιούχος ή το επιδοτούμενο παιδί απομακρύνθηκε από την 
Ελλάδα. 

γ. Η καταβολή της, κατά την παρ. 4 του άρθρου 63 του Ν. 
1892/1990, όπως ισχύει σήμερα, ισόβιας σύνταξης αναστέλ¬ 
λεται από την 1η του επόμενου μήνα εκείνου, που η δικαιού¬ 
χος απομακρύνθηκε από την Ελλάδα. 

Αρθρο 8 

Οι διατάξεις της κοινής απόφασης με αριθ. Πα/440/ 
7.2.1991 των Υπουργών Εθνικής Οικονομίας, Οικονομικών 
και Υγείας, Πρόνοιος και Κοινωνικών Ασφαλίσεων, που κυρώ¬ 
θηκε με τις διατάξεις του Ν. 2008/1992 εξακολουθούν να 
ισχύουν για όλες τις περιπτώσεις που δεν ρυθμίζονται ούτε 
έρχονται σε αντίθεση με τις διατάξεις της πορούσης απόφα¬ 
σης και με τις διατάξεις του άρθρου 39 του Ν. 2459/1997 και 
του Ν. 2470/97. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 19 Μαρτίου 1997 
ΟΙ ΥΠΟΥΡΓΟΙ 

ΕΘΝ. ΟΔΟΝΟΜΙΑΣ & ΟΙΚΟΝΟΜΙΚΟΝ ΥΓΕΙΑΣ & ΠΡΟΝΟΙΑΣ 

Γ. ΠΑΠΑ ΝΤΟ ΜΟΥ Κ. ΓΕΙΤΟΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


